8a klasė, vykdydama ugdymo karjerai programą „Šok į tėvų klumpes“, atsiliepė į kvietimą ir į tas klumpes įšoko...

Kartu su savo klasės vadove Zita Urbietiene visi apsilankė viešbutyje ARTIS Centrum Hotels, kuriam vadovauja vienos moksleivės mama. Atvykę į viešbutį, visi buvo sužavėti pastato architektūra, vidaus dizainu.

Sužinoję viešbučio istoriją, mokiniai turėjo turiningą ekskursiją ne tik po viešbutį, apžiūrėdami kambarius, bet pateko ir į virtuvę, bei pagalbines patalpas.

Labai visus sudomino čia esantis vienas didžiausių konferencijų centrų, su daugybe salių, pagal poreikį keičiant jų plotą. Viešbučio vadovė Monika Vainoraitė papasakojo apie viešbučių administratoriaus darbą, studijų programą ir galimybes.

Mokinius sudomino galimybė padirbėti viešbutyje vasaros atostogų metu, tačiau....

Teko nusivilti, nes į darbą priimami tik asmenys, sulaukę 16 metų.

Ačiū už nuostabią ekskursiją! Gera čia būtų dirbti!